# Personlig computer VAIO Fit 11ASVF11N1

## Bemærkninger om indbyggede følere

Læs følgende forholdsregler og retningslinjer, inden du bruger de indbyggede følere.

### Bemærkninger om det indbyggede accelerometer

- Du kan ikke ændre computerskærmens orientering mens VAIO-computerens har oprettet forbindelse til en ekstern skærm. Hvis computeren opretter forbindelse til en ekstern skærm mens computeren anvendes i stående orientering, skifter computerskærmen automatisk til liggende (horisontal) orientering.

- Computerskærmen kan blive forvrænget, hvis du ændrer computerskærmens orientering mens pauseskærmen er aktiveret.

- Nogle apps understøtter ikke stående orientering og fungerer muligvis ikke korrekt. Anvend i det tilfælde VAIO-computeren i liggende orientering.

### Bemærkninger om det indbyggede kompas

- Det indbyggede kompas virker ved at registrere en magnetisk retning. Stol ikke udelukkende på stedsoplysninger fra den indbyggede digitale kompas.

  Nøjagtigheden af det digitale kompas kan let påvirkes af magnetisk interferens og fungerer muligvis ikke ordentligt, især på følgende steder:

  - I en elevator eller et rum bygget med jernholdige materialer, f.eks. jernrammer eller armeret beton

  - I nærheden af en struktur i armeret beton, f.eks. en gangbro eller en lufthavnsterminal eller togstation

  - I nærheden af eller inde i et tog eller en bil

  - I nærheden af en transformer på jorden eller højspændingsledninger

  - I nærheden af et metallisk produkt, f.eks. et skrivebord med metalramme eller møbler af metal

  - I nærheden af et materiale, der har en høj magnetisk interferens, såsom en magnet, en magnetisk holder, eller højttalere

    Den medfølgende eller valgfrie pen (Digitizer-stylus) indeholder en magnet. Hvis du anbringer pennen tæt ved magnetometeren () på VAIO-computeren eller lægger den på tastaturet tæt ved magnetometeren, virker det digitale kompas måske ikke korrekt.

- Når magnetisme omkring VAIO-computeren er ustabil, reduceres nøjagtigheden af det indbyggede digitale kompas, men dette er normalt og ikke tegn på en funktionsfejl. I det tilfælde skal du kalibrere det digitale kompas.

  Fjern dig fra materialer, som giver magnetiske forstyrrelser, f.eks. metalprodukter eller magneter, og udfør følgende handlinger, mens du kører en app, der anvender det digitale kompas.

  Udfør, hvis du anvender den medfølgende eller valgfrie pen, hanedlingerne, mens pennen holdes væk fra VAIO-computeren.

  - Anbring VAIO-computeren på en jævn overflade, hold computeren med begge hænder, og drej det derefter en gang 360 grader med uret med LCD-skærmen oppe.

  - Anbring VAIO-computeren på en jævn overflade, hold computeren med begge hænder, og drej det derefter en gang 360 grader i længderetningen.

  - Anbring VAIO-computeren på en jævn overflade, hold computeren med begge hænder, og drej det derefter en gang 360 grader på tværs.

  - Hvis problemet fortsætter efter du har udført ovenstående handlinger en gang, gentag samme handlinger flere gange. Anvend, hvis problemet stadigtfortsætter, VAIO-computeren på et sted med mindre magnetisk interferens.

Gå til toppen af siden